
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 59 

7 Μαρτίου 2005 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 40 

Εσωτερική διάρθρωση της Αρχής Διασφάλισης του Απορ¬ 
ρήτου των Επικοινωνιών (Α.Δ.Α.Ε.), προσόντα και τρό¬ 
πος επιλογής προϊσταμένων και συναφείς διατάξεις. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 20 του Ν.2503/1997 (ΦΕΚ 107 Α') «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις», 

β. Των άρθρων 6 και 8 παρ. 10 του Ν. 3115/2003 (ΦΕΚ 47 
Α') «Αρχή Διασφάλισης του Απορρήτου των Επικοινω¬ 
νιών», 

γ. Του άρθρου 29Ατου Ν. 1558/1985 (ΦΕΚ 137Α'), όπως 
αυτό προστέθηκε με το άρθρο 27 του Ν. 2081/1992 (ΦΕΚ 
154Α') και τροποποιήθηκε με το άρθρο 1 παρ.2περ. ατού 
Ν.2469/1997 (ΦΕΚ38Α'), 

δ. Του Π.Δ/τος 50/2001 (ΦΕΚ 39 Α') «Καθορισμός των 
προσόντων διορισμού σε θέσεις φορέων του δημοσίου 
τομέα», όπως τροποποιήθηκε από το Π.Δ. 347/2003 (ΦΕΚ 
315 Α') «Τροποποίηση διατάξεων Π.Δ/τος 50/2001 "Καθο¬ 
ρισμός των προσόντων διορισμού σε θέσεις φορέων του 
δημοσίου τομέα». 

ε. Του Π.Δ/τος 150/2001 (ΦΕΚ 125 Α') «Προσαρμογή 
στην Οδηγία 99/93/ΕΚ του Ευρωπαϊκού Κοινοβουλίου και 
του Συμβουλίου σχετικά με το κοινοτικό πλαίσιο για ηλε¬ 
κτρονικές υπογραφές». 

2. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527 
Β') κοινή απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης». 

3. Την υπ’ αριθμ. 14650/ΔΙΟΕ 85/17.3.2004 (ΦΕΚ 519 Β') 
κοινή απόφασητου Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

4. Το γεγονός ότι από τις διατάξεις του παρόντος προ- 
καλείται δαπάνη σε βάρος του κρατικού προϋπολογισμού 
2.500 ευρώ περίπου για το τρέχον οικονομικό έτος και 
15.000 ευρώ περίπου, για κάθε επόμενο οικονομικό έτος. 


Η δαπάνη του τρέχοντος έτους θα καλυφθεί από τις εγ¬ 
γεγραμμένες πιστώσεις του προϋπολογισμού του Υπουρ¬ 
γείου Δικαιοσύνης (Ειδ.Φ.17-620/ΚΑΕ 0227)καιη δαπάνη 
των επόμενων ετών, θα καλύπτεται από τις πιστώσεις που 
θα εγγράφονται κατ’ έτος στον ανωτέρω προϋπολογισμό 
για το σκοπό αυτό. 

5. Την υπ’ αριθμ. 1/2005 (Τμήμα Ε') γνωμοδότηση του 
Συμβουλίου της Επικράτειας μετά από πρόταση του 
Υπουργού Δικαιοσύνης και των Υφυπουργών Εσωτερι¬ 
κών, Δημόσιας Διοίκησης & Αποκέντρωσης, και Οικονο¬ 
μίας & Οικονομικών, αποφασίζουμε: 

ΚΕΦΑΛΑΙΟ Α' 

Αποστολή και διάρθρωση της Α.Δ.Α.Ε. 

Άρθρο 1 

Αποστολή της Α.Δ.Α.Ε. 

Η αποστολή της Α.Δ.Α.Ε. συνίσταται στην προστασία 
του απορρήτου των επιστολών και της ελεύθερης αντα¬ 
πόκρισης ή επικοινωνίας με οποιονδήποτε άλλο τρόπο 
καθώς και στον έλεγχο της τήρησης των όρων και της δια¬ 
δικασίας άρσης του απορρήτου (άρθρο 1 παρ. 1 Ν. 
3115/2003 ΦΕΚ 47 Α'). 

Άρθρο 2 

Βασική Διάρθρωση της Α.Δ.Α.Ε. 

Η Αρχή Διασφάλισης του Απορρήτου των Επικοινωνιών 
(Α.Δ.Α.Ε.) έχει την ακόλουθη οργανωτική διάρθρωση: 

Α. 1. Διοίκηση της Α.Δ.Α.Ε. 

Ολομέλεια 

Πρόεδρος 

Αντιπρόεδρος 

2. Γ ραφείο Νομικού Συμβούλου και Νομικών Υπηρε¬ 
σιών. 

Β. Οι υπηρεσιακές μονάδες της Α.Δ.Α.Ε. διαρθρώνονται 
ως ακολούθως: 

1. Διεύθυνση Διασφάλισης Υποδομών, Απορρήτου Υπη¬ 
ρεσιών και Εφαρμογών Διαδικτύου. 

α. Τμήμα Εφαρμογών Διαδικτύου. 

β. Τμήμα Υπηρεσιών Προστιθέμενης Αξίας. 

γ. Τμήμα Υποδομών Διαδικτύου. 

δ. Τμήμα Ελέγχου Ασφάλειας Συστημάτων και Υπηρε¬ 
σιών. 

2. Διεύθυνση Διασφάλισης Υποδομών και Απορρήτου 
Τηλεπικοινωνιακών Υπηρεσιών. 

α. Τμήμα Κινητών Επικοινωνιών. 

β. Τμήμα Τοπικών Ασυρμάτων Δικτύων, 
γ. Τμήμα Δορυφορικών Επικοινωνιών, 
δ. Τμήμα Σταθερών Επικοινωνιών. 

3. Διεύθυνση Διασφάλισης Απορρήτου Ταχυδρομικών 
Υπηρεσιών. 

α. Τμήμα Ταχυδρομείων, 
β. Τμήμα Ταχυμεταφορών. 

4. Αυτοτελές Τμήμα Διοικητικών - Οικονομικών Υπηρε¬ 
σιών. 

5. Αυτοτελές Τμήμα Διεθνών Συνεργασιών και Δημο¬ 
σίων Σχέσεων. 

6. Αυτοτελές Τμήμα Ελέγχου Άρσης του Απορρήτου. 

Άρθρο 3 

Όργανα διοίκησης της Α.Δ.Α.Ε. 

Η διοίκηση της Α.Δ.Α.Ε. ασκείται από την Ολομέλεια, 
τον Πρόεδρο και τον Αντιπρόεδρο κατά τα ειδικότερα ορι¬ 
ζόμενα στο Ν. 3115/2003. 

Άρθρο 4 

Γ ραφείο Νομικού Συμβούλου και Νομικών Υπηρεσιών 

1. Το Γ ραφείο Νομικού Συμβούλου και Νομικών Υπηρε¬ 
σιών παρέχει νομική υποστήριξη στα όργανα διοίκησης 
και στις οργανικές μονάδες της Α.Δ.Α.Ε.. 

2. Το Γ ραφείο έχει τις ακόλουθες ειδικότερες αρμοδιό¬ 
τητες: 

α. Υποστήριξη των Υπηρεσιών της Α.Δ.Α.Ε. για την σύ¬ 
νταξη κανονιστικών και ατομικών διοικητικών πράξεων, 
καθώς και την επεξεργασία νομικών κειμένων ύστερα από 
αίτηση των υπηρεσιών. Ενημέρωση των Υπηρεσιών της 
Α.Δ.Α.Ε. για κάθε αλλαγή στο νομοθετικό πλαίσιο που 
αφορά στις αρμοδιότητές της. 

β. Νομική συνδρομή των αρμοδίων υπηρεσιών της 
Α.Δ.Α.Ε. για: αα) την αντιμετώπιση παραβιάσεων του 
απορρήτου των επικοινωνιών ή των όρων και της διαδικα¬ 
σίας άρσης αυτού, ββ) τη διερεύνηση και επεξεργασία 
των καταγγελιών παραβίασης του απορρήτου και την 
προετοιμασία της διαδικασίας ακροάσεων, γγ) τη δια¬ 
σφάλιση της νομιμότητας των διαφόρων συμβάσεων πα¬ 
ροχής υπηρεσιών, μελετών και προμηθειών για την λει¬ 
τουργία της Α.Δ.Α.Ε., δδ) την αντιμετώπιση των περιπτώ¬ 
σεων παραβίασης της κείμενης νομοθεσίας σε σχέση με 
το απόρρητο των επικοινωνιών και την σύνταξη των σχε¬ 
τικών αποφάσεων, με τις οποίες επιβάλλονται κυρώσεις. 

γ. Παράσταση και υπεράσπιση των νομικών υποθέσεων 
της Α.Δ.Α.Ε. ενώπιον των δικαστηρίων, των δικαστικών 
και διοικητικών αρχών, τον χειρισμό εξώδικων διαφορών 
και γενικώς την εκτέλεση κάθε έργου που εμπίπτει στην 
άσκηση του δικηγορικού λειτουργήματος, σύμφωνα με 
τον κώδικα περί δικηγόρων. 

δ. Τήρηση αρχείου νομοθεσίας και νομολογίας, σχετι¬ 
κής με το απόρρητο των επικοινωνιών. 

ΚΕΦΑΛΑΙΟ Β' 

Αρμοδιότητες οργανικών μονάδων 

Άρθρο 5 

Διεύθυνση Διασφάλισης Υποδομών, Απορρήτου 
Υπηρεσιών και Εφαρμογών Διαδικτύου 

1. Η Διεύθυνση Διασφάλισης Υποδομών, Απορρήτου 
Υπηρεσιών και Εφαρμογών Διαδικτύου είναι αρμόδια για 
την μελέτη και τον σχεδίασμά της ασφάλειας των εφαρ¬ 
μογών διαδικτύου, την καταγραφή και αξιολόγηση τεχνο¬ 


λογιών ασφάλειας, την καταγραφή κανόνων συμμόρφω¬ 
σης, τεχνολογικών προτάσεων για τη χρήση πρωτοκόλ¬ 
λων και εφαρμογών, την προστασία δεδομένων, τη δια¬ 
σφάλιση απορρήτου των υπηρεσιών προστιθέμενης 
αξίας, την ασφάλεια των υπολογιστικών συστημάτων και 
διασφάλιση απορρήτου από τις δικτυακές υποδομές του 
διαδικτύου και για την παροχή ελέγχου ασφάλειας υπο¬ 
λογιστικών συστημάτων, τερματικών, δικτυακών υποδο¬ 
μών και συστημάτων μετάδοσης πληροφορίας. 

2. Η Διεύθυνση Διασφάλισης Υποδομών, Απορρήτου 
Υπηρεσιών και Εφαρμογών Διαδικτύου συγκροτείται από 
τα ακόλουθα Τμήματα: 

α. Τμήμα Εφαρμογών Διαδικτύου. 

β. Τμήμα Υπηρεσιών Προστιθέμενης Αξίας. 

γ. Τμήμα Υποδομών Διαδικτύου. 

δ. Τμήμα Ελέγχου Ασφάλειας Συστημάτων και Υπηρεσιών. 

3. Οι αρμοδιότητες των Τμημάτων της Διεύθυνσης Δια¬ 
σφάλισης Υποδομών, Απορρήτου Υπηρεσιών και Εφαρ¬ 
μογών Διαδικτύου είναι οι ακόλουθες: 

α. Τμήμα Εφαρμογών Διαδικτύου 
αα. Η μέριμνα για την ασφάλεια των εφαρμογών στο 
διαδίκτυο και την προστασία του απορρήτου που μπορεί 
να παραβιαστεί κατά τη χρήση τους. 

ββ. Η εξέταση καιαξιολόγησητωνπροσφερομένωναπό 
τους παρόχους εφαρμογών και υπηρεσιών Διαδικτύου, 
ως προς τους κινδύνους παραβιάσεως του απορρήτου. 

γγ. Η διενέργεια τακτικών και εκτάκτων ελέγχων στους 
παρόχους για τη διαπίστωση της εφαρμογής των υφιστα¬ 
μένων κανονιστικών μέτρων ασφάλειας και προστασίας 
εφαρμογών. 

δδ. Η εισήγηση προς την Ολομέλεια της Α.Δ.Α.Ε., μέσω 
του Προέδρου της, συστάσεων προς τους χρήστες για 
τους κινδύνους αλλά και τα μέτρα προφύλαξης, κατά τη 
χρήση εφαρμογών διαδικτύου. 

εε. Η τακτική ή έκτακτη παρακολούθηση της εφαρμο¬ 
γής των συστάσεων ή κανονισμών, που εκδίδονται από 
την Α.Δ.Α.Ε., και αναφέρονται στη διασφάλιση των εφαρ¬ 
μογών του διαδικτύου, σύμφωνα με τη διάταξη του άρ¬ 
θρου 6 παρ.1 περ. ιτου Ν.3115/2003. 
β. Τμήμα Υπηρεσιών Προστιθέμενης Αξίας 
αα. Η μέριμνα για τη διασφάλιση των υπηρεσιών προ¬ 
στιθέμενης αξίας, ανεξάρτητα από τον τηλεπικοινωνιακό 
πάροχο από τον οποίο προσφέρονται. 

ββ. Η εξέταση, ταξινόμηση και αξιολόγηση των υπηρεσιών 
προστιθέμενης αξίας ως προς την επικινδυνότητάτους. 

γγ. Η εισήγηση προς την Ολομέλεια της Α.Δ.Α.Ε., μέσω 
του Προέδρου της, των οδηγιών προς τους παρόχους για 
την προστασία αυτών. 

δδ. Ο έλεγχος, τακτικός ή έκτακτος, της εφαρμογής 
των εκδιδομένων οδηγιών και κανονισμών της Α.Δ.Α.Ε., 
αναφερομένων στη διασφάλιση των υπηρεσιών προστι¬ 
θέμενης αξίας από τους παρόχους. 

εε. Η ενημέρωση των τελικών χρηστών για τους κινδύ¬ 
νους παραβιάσεως του απορρήτου και τα μέτρα προφύ¬ 
λαξης που πρέπει να λαμβάνουν, κατά τη χρήση των υπη¬ 
ρεσιών προστιθέμενης αξίας. 

στστ. Ο έλεγχος της υποχρέωσης των παροχών να ακο¬ 
λουθούν όλες τις συστάσεις και τους ρυθμιστικούς κανό¬ 
νες, ώστε να διασφαλίζουν την προστασία των ευαίσθη¬ 
των προσωπικών δεδομένων του χρήστη / συνδρομητή, 
δεδομένου ότι κυρίως αυτές οι υπηρεσίες προσφέρονται 
σε συνδρομητική βάση. 

γ. Τμήμα Υποδομών Διαδικτύου 
αα. Η μέριμνα για τη διασφάλιση του απορρήτου από τις 
δικτυακές υποδομές καιτα υπολογιστικά συστήματα στα¬ 
θερού και κινητού διαδικτύου, καθώς και τα τοπικά δίκτυα 
επιχειρήσεων που προσφέρουν υπηρεσίες προστιθέμε¬ 
νης αξίας σε πελάτες (όπως είναι οι Τράπεζες), μέσω του 
διαδικτύου. 

ββ. Η διενέργεια τακτικού και εκτάκτου ελέγχου σε 
παρόχους πρόσβασης διαδικτύου, αλλά και σε επιχει¬ 
ρήσεις ή φορείς που χρησιμοποιούν τοπικά δίκτυα και 
προσφέρουν υπηρεσίες προστιθέμενης αξίας σε πελά¬ 
τες, μέσω του διαδικτύου, ως προς την τήρηση του 
απορρήτου των επικοινωνιών, με παράλληλο έλεγχο 
της πληρότητας και εφαρμοσιμότητας των πολιτικών 
ασφάλειας, που έχουν οριστεί από τους παρόχους ή 
τους φορείς, και έχουν γίνει αποδεκτές από την 
Α.Δ.Α.Ε. για την ασφάλεια των διαδικτυακών τους υπο¬ 
δομών και τη διασφάλιση του απορρήτου των επικοινω¬ 
νιών. 

Η υποβολή εισηγήσεων του Τμήματος προς την Ολομέ¬ 
λεια της Α.Δ.Α.Ε., μέσω του Προέδρου της, για την επιβο¬ 
λή κυρώσεων ή την αποστολή κατάλληλων συστάσεων 
προς τον φορέα παροχής υπηρεσιών, σε περίπτωση πα¬ 
ραβίασης της πολιτικής ασφάλειας ή της διασφάλισης 
του απορρήτου από τον ίδιο τον φορέα (ευαίσθητα προ¬ 
σωπικά δεδομένα αλλά και περιεχόμενο ή άλλα στοιχεία 
επικοινωνιών) με βάση το υφιστάμενο θεσμικό πλαίσιο 
(Ν.2225/1994, Ν.3115/2003, κανονιστικές πράξεις της 
Α.Δ.Α.Ε.), καθώς και την κατάσχεση ή και καταστροφή 
πληροφοριών , στοιχείων και δεδομένων που έχουν συλ¬ 
λέγει. 

Δεν κατάσχονται, ούτε καταστρέφονται στοιχεία και δε¬ 
δομένα που αφορούν την εξυπηρέτηση της εν λόγω υπη¬ 
ρεσίας από τον φορέα. 

Αν η διαπιστούμενη παραβίαση προκαλείται από τρίτο 
(δηλαδή πρόσωπο ή φορέα άσχετο με τον φορέα παρο¬ 
χής υπηρεσίας), το Τμήμα εισηγείται προς την Ολομέλεια 
της Α.Δ.Α.Ε., μέσω του Προέδρου της, την επιβολή κυρώ¬ 
σεων ή τη διατύπωση συστάσεων προς το πρόσωπο ή τον 
φορέα, με βάση το προαναφερόμενο θεσμικό πλαίσιο, 
καθώς και την κατάσχεση των μέσων παραβίασης του 
απορρήτου. 

γγ. Η ταξινόμηση υπολογιστικών συστημάτων και η ει¬ 
σήγηση προς την Ολομέλεια της Α.Δ.Α.Ε., μέσω του Προ¬ 
έδρου της, των κανονιστικών πράξεων που αφορούν το 
τηλεπικοινωνιακό απόρρητο και ρυθμίζουν τις ελάχιστες 
απαιτήσεις ασφάλειας των συστημάτων αυτών. 

δδ. Ο έλεγχος της αγοράς, ως προς τα προσφερόμενα 
υπολογιστικά συστήματα και τερματικά και η επιβολή 
υποχρέωσης των κατασκευαστών, στο πλαίσιο του υφι¬ 
σταμένου θεσμικού πλαισίου, να ενημερώνουν το κοινό 
σχετικά με τα συστήματα καιτερματικά που αδυνατούν να 
καλύψουν τις προδιαγραφές ασφάλειας. 

δ. Τμήμα Ελέγχου Ασφάλειας Συστημάτων και Υπηρε¬ 
σιών. 

αα. Η μέριμνα για τον έλεγχο της ασφάλειας συστημά¬ 
των και υπηρεσιών ώστε να καλύπτονται όλα τα διεθνή 
πρότυπα και οι κανονιστικές πράξεις, που αφορούν το 
απόρρητο και την ασφάλεια των επικοινωνιών. 

ββ. Ο έλεγχος υπολογιστικών συστημάτων, τερματι¬ 
κών, υπηρεσιών προστιθέμενης αξίας, άλλων υπηρεσιών 
και εφαρμογών, αλλά και παροχών υπηρεσίας πρόσβα¬ 
σης ή παροχών υπηρεσιών προστιθέμενης αξίας στο 
πλαίσιο του υφισταμένου θεσμικού πλαισίου. 


Άρθρο 6 

Διεύθυνση Διασφάλισης Υποδομών και Απορρήτου 
Τηλεπικοινωνιακών Υπηρεσιών 

1. Η Διεύθυνση Διασφάλισης Υποδομών και Απορρήτου 
Τηλεπικοινωνιακών Υπηρεσιών είναι αρμόδια για την πα¬ 
ρακολούθηση των τεχνολογιών ενσυρμάτων - ασυρμά¬ 
των συστημάτων μετάδοσης πληροφοριών, καθώς και 
των παρεχομένων υπηρεσιών, την καταγραφή των ευά¬ 
λωτων σημείων και τη διασφάλιση του απορρήτου της 
επικοινωνίας. 

Στις αρμοδιότητές της ειδικότερα περιλαμβάνει συστή¬ 
ματα κινητής τηλεφωνίας, επίγειες μικροκυματικές και 
δορυφορικές ζεύξεις, συστήματα ευρείας ζώνης, ενσύρ¬ 
ματα τηλεπικοινωνιακά συστήματα καιτρόπους πιστοποί¬ 
ησης παροχής ασφαλών επικοινωνιών. 

2. Η Διεύθυνση Διασφάλισης Υποδομών και Απορρήτου 
Τηλεπικοινωνιακών Υπηρεσιών συγκροτείται από τα ακό¬ 
λουθα Τμήματα: 

α. Τμήμα Κινητών Επικοινωνιών, 
β. Τμήμα Τοπικών Ασυρμάτων Δικτύων, 
γ. Τμήμα Δορυφορικών Επικοινωνιών, 
δ. Τμήμα Σταθερών Επικοινωνιών. 

3. Οι αρμοδιότητες των Τμημάτων της Διεύθυνσης Δια¬ 
σφάλισης Υποδομών και Απορρήτου Τηλεπικοινωνιακών 
Υπηρεσιών είναι οι ακόλουθες: 

α. Τμήμα Κινητών Επικοινωνιών, 
αα. Η διασφάλιση του απορρήτου στις κινητές επικοι¬ 
νωνίες ευρείας κάλυψης (τεχνολογίες: δικτύων κινητών 
επικοινωνιών 2ης γενιάς - 03Μ, συστήματος μετάδοσης 
πακέτων κινητών επικοινωνιών - ΘΡΒ3 και δικτύων κινη¬ 
τών επικοινωνιών 3ης γενιάς- ΨΜΤ3). 

ββ. Η μελέτη των προτύπων και προδιαγραφών που 
αφορούν αυτές τις τεχνολογίες ως προς την ασφάλεια, τη 
διασφάλιση του απορρήτου, τις διαδικασίες νόμιμης πα¬ 
ρακολούθησης (στην περίπτωση που διαταχθεί άρση του 
απορρήτου), αλλά και τους κινδύνους καιτα ευάλωτα ση¬ 
μεία που υπάρχουν. 

γγ. Η εισήγηση προς την ολομέλεια της Α.Δ.Α.Ε., μέσω 
του Προέδρου της, για την έκδοση κανονισμών και συ¬ 
στάσεων σχετικών με τα παραπάνω θέματα προς τους 
φορείς που παρέχουν υπηρεσίες κινητής τηλεφωνίας. 

δδ. Η διενέργεια τακτικών και εκτάκτων ελέγχων για τη 
διαπίστωση της εφαρμογής των συστάσεων και κανονι¬ 
σμών που αποφασίζονται από την Α.Δ.Α.Ε.. 
β. Τμήμα Τοπικών Ασυρμάτων Δικτύων, 
αα. Η διασφάλιση του απορρήτου στις ασύρματες επι¬ 
κοινωνίες τοπικής κάλυψης(τεχνολογίες: τοπικών ασυρ¬ 
μάτων δικτύων (\Λ/Ι_ΑΝ), τοπικών δικτύων πρόσβασης 
πολλαπλών σημείων (Ι_Μ03) και σταθερής ασύρματης 
πρόσβασης (ΡΝΛ/Α). 

ββ. Κατά τα λοιπά οι αρμοδιότητες αυτού του Τ μήματος 
είναι αντίστοιχες με τις αρμοδιότητες του Τμήματος Κινη¬ 
τών Επικοινωνιών του παρόντος άρθρου, 
γ. Τμήμα Δορυφορικών Επικοινωνιών, 
αα. Η διασφάλιση του απορρήτου στις δορυφορικές 
επικοινωνίες με έμφαση στα δορυφορικά δίκτυα που χρη¬ 
σιμοποιούν τερματικούς σταθμούς μικρού εύρους, ήτοι 
συστημάτων πολύ μικρού ανοίγματος (\/3ΑΤ). 

ββ. Κατά τα λοιπά οι αρμοδιότητες αυτού του Τ μήματος 
είναι αντίστοιχες με τις αρμοδιότητες του Τμήματος Κινη¬ 
τών Επικοινωνιών του παρόντος άρθρου. 

δ. Τμήμα Σταθερών Επικοινωνιών, 
αα. Η διασφάλιση του απορρήτου στις σταθερές επι¬ 
κοινωνίες, ήτοι σε συστήματα Ψηφιακών Δικτύων Ολο¬ 
κληρωμένων Υπηρεσιών (ΙδϋΝ), Δικτύων Ασύμετρων Ψη¬ 
φιακών Συνδρομητικών Γραμμών (Αϋ31_), Δικτύων Ψη¬ 
φιακών Συνδρομητικών Γραμμών (ΧΩδί) ή Δημοσίου 
Σταθερού Τηλεπικοινωνιακού Δικτύου (Ρ3ΤΝ). 

ββ. Κατά τα λοιπά οι αρμοδιότητες αυτού του Τμήματος 
είναι αντίστοιχες με τις αρμοδιότητες του Τ μήματος Κινη¬ 
τών Επικοινωνιών του παρόντος άρθρου. 

Άρθρο 7 

Οι Διευθύνσεις που προβλέπονται στα άρθρα 5 και 6 
ασκούν και τις παρακάτω αρμοδιότητες κατά το μέρος 
που εμπίπτουν στο αντικείμενο της καθεμιάς, 
α. Ρυθμιστική λειτουργία. 

αα. Εισηγείται στην Ολομέλεια, μέσω του Προέδρου 
της, για τη σύνταξη και έκδοση κανονιστικών πράξεων. 

ββ. Εισηγείται την έκδοση συστάσεων και υποδείξεων 
προς τους παρόχους. 
β. Εποπτεία και έλεγχος. 

αα. Μεριμνά γιατηντήρηση της νομοθεσίας περί ασφά¬ 
λειας και διασφάλισης του απορρήτου των επικοινωνιών. 

ββ. Εισηγείται προς την Ολομέλεια της Α.Δ.Α.Ε., μέσω 
του Προέδρου της, την επιβολή κυρώσεων σε περιπτώ¬ 
σεις παράβασης της νομοθεσίας. 

γγ. Εισηγείταιτην αυτεπάγγελτη ή κατόπιν καταγγελίας 
διενέργεια τακτικών ή εκτάκτων ελέγχων σε εγκαταστά¬ 
σεις, τεχνικό εξοπλισμό, αρχεία, τράπεζες δεδομένων και 
εγγράφωντης ΕΥΠ, άλλων Δημοσίων Υπηρεσιών ή Οργα¬ 
νισμών, επιχειρήσεωντου ευρύτερου δημόσιου τομέα κα¬ 
θώς και ιδιωτικών επιχειρήσεων σχετικών με την ανταπό¬ 
κριση της επικοινωνίας. 

δδ. Εισηγείται την κλήση σε ακρόαση κατά την κρίση 
της διοικήσεως ή νομίμων εκπροσώπων, υπαλλήλων ή άλ¬ 
λων προσώπων, των ως άνω Δημοσίων Υπηρεσιών, Ορ¬ 
γανισμών και Επιχειρήσεων για τη λήψη πληροφοριών 
σχετικών με την αποστολή της. 

εε. Εισηγείται την κατάσχεση μέσων παραβίασης του 
απορρήτου που εμπίπτουν στην αντίληψή της και προβαί¬ 
νει στην καταστροφή πληροφοριών ή στοιχείων ή δεδο¬ 
μένων που αποκτήθηκαν με παράνομη παραβίαση του 
απορρήτου. 

στ.στ. Εισηγείται τους μηχανισμούς ελέγχου των τη¬ 
ρούμενων διαδικασιών και ελέγχου της εφαρμογής των 
κατάλληλων συστημάτων ασφάλειας από τους παρόχους 
τηλεπικοινωνιακών υπηρεσιών που προβλέπονται από τις 
κανονιστικές αποφάσεις της Α.Δ.Α.Ε. 

ζζ. Μεριμνά για την προστασία των χρηστών / συνδρο¬ 
μητών σχετικά με την ασφάλεια και τη διασφάλιση του 
απορρήτου των επικοινωνιών περιλαμβανομένων των συ¬ 
στημάτων και τερματικών διατάξεων. 

ηη. Εξετάζει καταγγελίες χρηστών, τηλεπικοινωνιακών 
παροχών και επιχειρήσεων που αφορούν θέματα διασφά¬ 
λισης του απορρήτου. 

γ. Παρακολούθηση της εξέλιξης της τεχνολογίας. 
Παρακολουθεί και συγκεντρώνει στοιχεία για τις νέες 
τεχνολογίες και τις αντίστοιχες εφαρμογές στο χώρο των 
τηλεπικοινωνιών που αναφέρονται στην ασφάλεια δι¬ 
κτύων και δεδομένων. 

δ. Παρακολούθηση της αγοράς και του ανταγωνισμού, 
ε. Συνεργασία με αντίστοιχους φορείς της Ευρωπαϊκής 
Ένωσης, με τα αρμόδια όργανα αυτής και με άλλους Διε¬ 
θνείς Οργανισμούς, όπως: 


αα. Συνεργασία με άλλες αντίστοιχες Αρχές στο πλαί¬ 
σιο της Ε.Ε. καθώς και διεθνείς φορείς για θέματα ασφά¬ 
λειας των επικοινωνιών και διασφάλισης του απορρήτου. 

ββ. Διαβίβαση στην Επιτροπή Ευρωπαϊκών Κοινοτήτων 
ή σε Διεθνείς Οργανισμούς κάθε πληροφορίας που απαι¬ 
τείται, σύμφωνα με την κοινοτική νομοθεσία περί του 
απορρήτου των τηλεπικοινωνιών, στο πλαίσιο των αρμο- 
διοτήτωντης Α.Δ.Α.Ε. 

στ. Μέριμνα για τον απαιτούμενο εξοπλισμό, 
ζ. Τήρηση μητρώου ή και αρχείου. 

Άρθρο 8 

Διεύθυνση Διασφάλισης Απορρήτου Ταχυδρομικών 
Υπηρεσιών 

1. Η Διεύθυνση Διασφάλισης Απορρήτου των Ταχυδρο¬ 
μικών Υπηρεσιών είναι αρμόδια για τη σύνταξη κανονι¬ 
σμών και λήψη μέτρων διασφάλισης του απορρήτου των 
ταχυδρομικών υπηρεσιών. 

Ειδικότερα, εισηγείται τη διενέργεια αυτεπαγγέλτως ή 
κατόπιν καταγγελιών τακτικών και εκτάκτων ελέγχων σε 
εγκαταστάσεις, εξοπλισμό, αρχεία Δημοσίων Υπηρεσιών 
ή ιδιωτικών επιχειρήσεων, που ασχολούνται με ταχυδρο¬ 
μικές υπηρεσίες. 

Μεριμνά για πρόσκληση σε ακρόαση των διοικήσεων ή 
νομίμων εκπροσώπων, υπαλλήλων ή κάθε άλλου προσώ¬ 
που που κρίνει ότι μπορεί να συμβάλει στην εκπλήρωση 
της αποστολής της. 

Εισηγείται την κατάσχεση μέσων παραβίασης του 
απορρήτου που υποπίπτουν στην αντίληψή της ή την κα¬ 
ταστροφή πληροφοριών ή στοιχείων που αποκτήθηκαν 
με παράνομη παραβίαση απορρήτου. 

Μεριμνά για την έκδοση Κανονιστικών Πράξεων, δημο- 
σιευομένωνστην Εφημερίδατης Κυβερνήσεως, σχετικών 
με την εν γένει διασφάλιση του απορρήτου της επικοινω¬ 
νίας. 

Σε περιπτώσεις παραβίασης του απορρήτου, εισηγείται 
την επιβολή κυρώσεων. 

2. Η Διεύθυνση Διασφάλισης Απορρήτου Ταχυδρομι¬ 
κών Υπηρεσιών συγκροτείται από τα ακόλουθα Τμήματα: 

α) Τμήμα Ταχυδρομείων, 
β) Τμήμα Ταχυμεταφορών. 

3. Οι αρμοδιότητες των Τμημάτωντης Διεύθυνσης Δια¬ 
σφάλισης Απορρήτου Ταχυδρομικών Υπηρεσιών είναι οι 
ακόλουθες: 

α. Τμήμα Ταχυδρομείων. 

αα. Η σύνταξη κανονιστικών πράξεων και η εισήγησή 
τους προς έγκριση στην Ολομέλεια της Α.Δ.Α.Ε., μέσω 
του Προέδρου της, για τη ρύθμιση θεμάτων διασφάλισης 
του απορρήτου των ταχυδρομικών υπηρεσιών. 

ββ. Η παρακολούθηση και συγκέντρωση στοιχείων πα¬ 
ραβιάσεων του απορρήτου των διακινουμένων αντικειμέ¬ 
νων και εισήγηση για λήψη μέτρων. 

γγ. Η παρακολούθηση και τυχόν συμπλήρωση της νο¬ 
μοθεσίας σχετικά με το απόρρητο των ταχυδρομικών 
υπηρεσιών. 

δδ. Η παρακολούθηση της Κοινοτικής Νομοθεσίας και 
εισήγηση για λήψη μέτρων προσαρμογής. 

εε. Η εξέταση καταγγελιών χρηστών και η εισήγηση για 
λήψη μέτρων. 

στ.στ. Η ενημέρωση των χρηστών για τη λήψη μέτρων 
προστασίας του απορρήτου του διακινουμένου υλικού, 
β. Τμήμα Ταχυμεταφορών. 

αα. Η σύνταξη κανονιστικών πράξεων για τη ρύθμιση 

θεμάτων διασφάλισης του απορρήτου των ταχυμεταφο- 
ρών και εισήγηση στην Ολομέλεια της Α.Δ. Α.Ε., μέσω του 
Προέδρου της, για έγκριση. 

ββ. Ο έλεγχος της τήρησης από πλευράς Γραφείων Τα- 
χυμεταφορώντου απορρήτου τωνταχυμεταφορών. 

γγ. Η εξέταση καταγγελιών χρηστών και η εισήγηση για 
τη λήψη μέτρων. 

Άρθρο 9 

Αυτοτελές Τμήμα Διοικητικών - Οικονομικών Υπηρεσιών 

Το Αυτοτελές Τμήμα Διοικητικών - Οικονομικών Υπηρε¬ 
σιών είναι αρμόδιο για την υποστήριξη όλων των διοικητι¬ 
κών, οικονομικών και διαχειριστικών θεμάτων για την εύ¬ 
ρυθμη λειτουργία της Α.Δ.Α.Ε. 

Ειδικότερα οι αρμοδιότητέςτου είναι οι ακόλουθες: 
α. Η τήρηση του Γενικού Πρωτοκόλλου ηλεκτρονικού ή 
μη και Γενικού Αρχείου. 

β. Η βεβαίωση του γνήσιου της υπογραφής και η επικύ¬ 
ρωση αντιγράφων. 

γ. Η παροχή γραμματειακής υποστήριξης και διεκπε¬ 
ραίωσης της αλληλογραφίας, με ηλεκτρονική ή άλλη μορ¬ 
φή. 

δ. Η μέριμνα για την πραγματοποίηση των πόσης φύσε- 
ως εξωτερικών εργασιών. 

ε. Η τήρηση αρχείου υλικών, υπηρεσιών και μητρώου 
προσωπικού. 

στ.Ο χειρισμός όλων των θεμάτων υπηρεσιακής κατά¬ 
στασης του προσωπικού της Αρχής. Η διακρίβωση των 
αναγκών εκπαίδευσης και επιμόρφωσης του ανθρώπινου 
δυναμικού που υπηρετεί στην Αρχή και ο προγραμματι¬ 
σμός της διαρκούς εκπαίδευσης αυτού. 

ζ. Η μελέτη αναγκών σε προσωπικό και η ορθολογική 
κατανομή του ανθρώπινου δυναμικού μεταξύ των οργανι¬ 
κών μονάδων της Αρχής. 

η. Η παρακολούθηση του Τύπου και η ενημέρωση των 
αρμοδίων οργάνωντης Α.Δ.Α.Ε. 

θ. Η παραλαβή αιτημάτων, παραπόνων, καταγγελιών 
του κοινού ή επιχειρήσεων και η μέριμνα απαντήσεων σε 
συνεργασία με τα όργανα διοίκησης και τις υπηρεσιακές 
μονάδες της Α.Δ.Α.Ε. 

ι. Η μέριμνα ενημέρωσης του κοινού για την αποστολή 
της Α.Δ.Α.Ε. 

ια. Η παροχή κάθε φύσεως γραμματειακής υποστήρι¬ 
ξης προς την Ολομέλεια της Α.Δ.Α.Ε., όπως: 

Η σύνταξη και τήρηση πρακτικών της Ολομέλειας. 

Η μέριμνα για τη διανομή των θεμάτων ημερήσιας διά¬ 
ταξης και των Αποφάσεων της Α.Δ. Α. Ε.. 

Η μέριμνα για την έκδοση των Αποφάσεων και η τήρηση 
ειδικού βιβλίου Αποφάσεων της Α.Δ.Α.Ε.. 

ιβ. Η μέριμνα γιατη διεκπεραίωση θεμάτων πειθαρχικής 
διαδικασίας. 

ιγ. Η μέριμνα για την καθαριότητα, τη φύλαξη του κτιρί¬ 
ου καιτην απρόσκοπτη λειτουργία του κάθε είδους μηχα¬ 
νολογικού εξοπλισμού της υπηρεσίας. 

ιδ. Η οργάνωση, λειτουργία και παρακολούθηση του 
Λογιστηρίου και η τήρηση των προβλεπομένων στοιχείων 
και βιβλίων. 

ιε. Η μέριμνα για τη σύνταξη, έγκριση, εκτέλεση του 
προϋπολογισμού καθώς και η σύνταξη των απολογιστι¬ 
κών καταστάσεων. 

ιστ. Η εκκαθάριση των παντός είδους αποδοχών και 
αποζημιώσεων του προσωπικού της Αρχής και της κατα¬ 
βολής αμοιβών των εξωτερικών συνεργατών. 


ιζ. Η οργάνωση, λειτουργία και παρακολούθηση του Τα¬ 
μείου. 

ιη. Η μέριμνα για την τήρηση των υποχρεώσεων της 
Α.Δ.Α.Ε. ως προς τα ασφαλιστικά ταμεία. 

ιθ. Η κατάρτιση και εκτέλεση του ετήσιου προγράμμα¬ 
τος προμηθειών παντός είδους υλικού και η διαχείριση 
του υπηρεσιακού υλικού. 

κ. Η εισήγηση μέτρων αριστοποίησης της οικονομικής 
διαχείρισης. Κάθε άλλο θέμα που αφορά την οικονομική 
διαχείριση της Α.Δ.Α.Ε. 

Άρθρο 10 

Αυτοτελές Τμήμα Διεθνών Συνεργασιών 
και Δημοσίων Σχέσεων 

Το Αυτοτελές Τμήμα Διεθνών Συνεργασιών και Δημο¬ 
σίων Σχέσεων έχει τις ακόλουθες αρμοδιότητες: 

α. Τη γραμματειακή υποστήριξη του Προέδρου και των 
μελών ως προς τις διεθνείς συνεργασίες και εκπροσωπή¬ 
σεις. 

β. Την παρακολούθηση των διεθνών εξελίξεων σε θέμα¬ 
τα διασφάλισης απορρήτου των επικοινωνιών, ταχυδρο¬ 
μικών και ηλεκτρονικών. 

γ. Την παρακολούθηση των εργασιών κατάρτισης διε¬ 
θνών συμβάσεων, σχεδίων νόμων και κανονιστικών πρά¬ 
ξεων που αφορούν διεθνείς συνεργασίες επί ζητημάτων 
ασφάλειας και απορρήτου, καθώς και την εισήγηση και 
προώθηση των ανωτέρω σχεδίων, σύμφωνα με τις θέσεις 
της Αρχής. 

δ. Τις απαντήσεις σε ερωτηματολόγια που αφορούν θέ¬ 
ματα διασφάλισης απορρήτου των επικοινωνιών, ταχυ¬ 
δρομικών και ηλεκτρονικών, από Διεθνείς Οργανισμούς 
καιτην Ευρωπαϊκή Ένωση. 

ε. Την ενημέρωση των κατά περίπτωση αρμοδίων υπη¬ 
ρεσιών του Υπουργείου Δικαιοσύνης επί των σχετικών 
διαδικασιών και νομικών πράξεων που έχουν υιοθετηθεί 
και των υποχρεώσεων που απορρέουν για τη χώρα. 

στ. Τη διοργάνωση στην Ελλάδα συνεδρίων, σεμινα¬ 
ρίων με διεθνείς συνεργασίες με σκοπό τη βελτίωση και 
ανάπτυξη του τομέα προστασίας του απορρήτου των επι¬ 
κοινωνιών. 

ζ. Την οργάνωση της επικοινωνίας του Προέδρου και 
μελών της Αρχής με αντίστοιχα γραφεία και υπηρεσίες 
της Ευρωπαϊκής Ένωσης και άλλων Διεθνών Οργανι¬ 
σμών. 

η. Τη διαχείριση και οργάνωση των δημοσίων σχέσεων 
σε εσωτερικό και διεθνές επίπεδο της Α.Δ.Α.Ε.. 

Άρθρο 11 

Αυτοτελές Τμήμα Ελέγχου Άρσης Απορρήτου 

Το Αυτοτελές Τμήμα Ελέγχου Άρσης Απορρήτου 
προβαίνει στην κατάσχεση μέσων παραβίασης του 
απορρήτου, που υποπίπτουν στην αντίληψη της 
Α.Δ.Α.Ε., κατά την ενάσκηση του έργου της και ορίζεται 
μεσεγγυούχος αυτών μέχρι να αποφανθούντα αρμόδια 
δικαστήρια. 

α. Προβαίνει στην καταστροφή πληροφοριών ή στοιχεί¬ 
ων ή δεδομένων τα οποία αποκτήθηκαν με παράνομη πα¬ 
ραβίαση του απορρήτου των επικοινωνιών. 

β. Εξετάζει καταγγελίες σχετικά με την προστασία των 
δικαιωμάτων των αϊτού ντων, όταν θίγονται από τον τρόπο 
και τη διαδικασία άρσης του απορρήτου. 

γ. Εξετάζει τη νομιμότητα εντολών άρσεως του απορ¬ 
ρήτου. 

ΚΕΦΑΛΑΙΟ Γ 

Προσωπικό της Α.Δ.Α.Ε. 

Άρθρο 12 

Υπηρεσιακή κατάσταση 

Με την επιφύλαξη των ειδικών ρυθμίσεων του Ν.3115/ 
2003, η υπηρεσιακή κατάσταση του προσωπικού της 
Α.Δ.Α.Ε. διέπεται, κατά περίπτωση, από τις διατάξεις: 

1. Του Κώδικα Καταστάσεως Δημοσίων Πολιτικών Διοι¬ 
κητικών Υπαλλήλων και Υπαλλήλων Νομικών Προσώπων 
Δημοσίου Δικαίου (Ν.2683/1999, ΦΕΚ Ά 19), όπως εκά- 
στοτε ισχύει, ως προς το τακτικό προσωπικό τους, που 
εφαρμόζεται αναλόγως. 

2. Του Κώδικα Προσωπικού Ιδιωτικού Δικαίου του Δη¬ 
μοσίου, των Ν.Π.Δ.Δ. και των Ο.Τ.Α (Π.Δ.410/1988, ΦΕΚΆ 
191), όπως εκάστοτε ισχύει, ως προς το προσωπικό που 
απασχολείται με σύμβαση εργασίας ιδιωτικού δικαίου. 

3. Του Κώδικα περί Δικηγόρων για τους δικηγόρους, 
που προσλαμβάνονται με σύμβαση έμμισθης εντολής. 

4. Των ειδικών νόμων και των κανονιστικών πράξεων, 
που ισχύουν για την Α.Δ.Α.Ε. 

Άρθρο 13 

Προϊστάμενοι Υπηρεσιών 

1. Στις Διευθύνσεις: α) Διασφάλισης Υποδομών και 
Απορρήτου Υπηρεσιών και Εφαρμογών Διαδικτύου και β) 
Διασφάλισης Υποδομών και Απορρήτου Τηλεπικοινωνια¬ 
κών Υπηρεσιών καθώς και στα Τμήματατων Διευθύνσεων 
αυτών προΐστανται υπάλληλοι, πτυχιούχοι Ανωτάτου Εκ¬ 
παιδευτικού Ιδρύματος της ημεδαπής, ειδικότητας Ηλε¬ 
κτρολόγου Μηχανικού και Μηχανικού Η/Υ ή Μηχανικού 
Η/Υ και Μηχανικού Πληροφορικής ή Μηχανικού Η/Υ Τη¬ 
λεπικοινωνιών και Δικτύων ή Πληροφορικής ή Πληροφο¬ 
ριακών και Επικοινωνιακών Συστημάτων ή Εφαρμοσμέ¬ 
νης Πληροφορικής ή Επιστήμης των Υπολογιστών - Πλη¬ 
ροφορικής ή ισότιμου τίτλου αντίστοιχης ειδικότητας 
σχολών της αλλοδαπής. 

2. Στη Διεύθυνση Διασφάλισης Απορρήτου Ταχυδρομι¬ 
κών Υπηρεσιών, στα Τμήματα της Διεύθυνσης αυτής, κα¬ 
θώς και στο Αυτοτελές Τμήμα Ελέγχου Άρσης Απορρή¬ 
του προΐστανται υπάλληλοι του Κλάδου ΠΕ Διοικητικού- 
Οικονομικού ή πτυχιούχοι Α.Ε.Ι. της ημεδαπής, 
ειδικότητας: Ηλεκτρολόγου Μηχανικού και Μηχανικού 
Η/Υ ή Μηχανικού Η/Υ και Μηχανικού Πληροφορικής ή Μη¬ 
χανικού Η/Υ Τηλεπικοινωνιών και Δικτύων ή Πληροφορι¬ 
κής ή Πληροφοριακών και Επικοινωνιακών Συστημάτων ή 
Εφαρμοσμένης Πληροφορικής ή Επιστήμης των Υπολο¬ 
γιστών Πληροφορικής ή ισότιμου τίτλου αντίστοιχης ειδι¬ 
κότητας σχολών της αλλοδαπής και πτυχιούχοι της Νομι¬ 
κής, σε συνδυασμό με τις προϋποθέσεις της παρ. 1 του 
άρθρου 14, εδάφια πέμπτο και επόμενα. 

3. Στο Αυτοτελές Τμήμα Διοικητικών-Οικονομικών Υπη¬ 
ρεσιών προΐσταται υπάλληλος του Κλάδου ΠΕ Διοικητι- 
κού-Οικονομικού. 

4. Στο Αυτοτελές Τμήμα Διεθνών Συνεργασιών και Δη¬ 
μοσίων Σχέσεων προΐσταται υπάλληλος του κλάδου ΠΕ 
Διοικητικού-Οικονομικού με πτυχίο Οικονομικών ή Πολιτι¬ 
κών Επιστημών ή Διεθνών και Ευρωπαϊκών Σπουδών ή Δη¬ 
μοσίων Σχέσεων ή ισότιμου τίτλου αντίστοιχης ειδικότη¬ 
τας. Επίσης πρέπει να είναι κάτοχος ενός τουλάχιστον με¬ 
ταπτυχιακού τίτλου σπουδών και να διαθέτει εμπειρία 
τουλάχιστοντριών ετών σε θέματα διεθνών συνεργασιών 
με αντικείμενο τις επικοινωνίες. 


Άρθρο 14 

Επιλογή Προϊσταμένων Υπηρεσιών 

1. Η επιλογή των προϊσταμένων Διευθύνσεων και Αυτο¬ 
τελούς Τμήματος Διεθνών Συνεργασιών και Δημοσίων 
Σχέσεωντης Α.Δ. Α. Ε., που προβλέπονται από τα άρθρα 5, 
6,8 και 10 του παρόντος, γίνεται μετά από προκήρυξη και 
αξιολόγηση των τυπικών και ουσιαστικών προσόντων των 
υποψηφίων με ευθύνη της Α.Δ.Α.Ε.. Στη διαδικασία επι¬ 
λογής μπορεί να συμμετέχει και προσωπικό της Α.Δ.Α.Ε., 
μετά ίδια τυπικά και ουσιαστικά προσόντα. Σε περίπτωση 
που επιλεγεί προσωπικό της Α.Δ.Α.Ε., του ανατίθενται κα¬ 
θήκοντα προϊσταμένου της υπηρεσίας για την οποία επε- 
λέγη. Η ανάθεση των καθηκόντων αυτών μπορεί να παύ- 
σει με αιτιολογημένη απόφαση της Αρχής. Για την επιλο¬ 
γή προϊσταμένων διευθύνσεων, οι υποψήφιοι απαιτείται 
να διαθέτουν και τα εξής: δεκαετή τουλάχιστον εμπειρία 
σε συναφές αντικείμενο, συμπεριλαμβανομένης και της 
διδασκαλίας σε ΑΕΙ. Από την εν λόγω εμπειρία τα τρία έτη 
αυτής να είναι σε άσκηση διοικητικών καθηκόντων. 

Κατοχή μεταπτυχιακού τίτλου σπουδών σε συναφή με 
της Α.Δ.Α.Ε. θέματα εκτιμάται ιδιαιτέρως. Οι υποψήφιοι 
για τις θέσεις προϊσταμένων τμημάτων απαιτείται να 
έχουν και εξαετή εμπειρία σε συναφές αντικείμενο. Από 
την εν λόγω εμπειρία τα δύο έτη αυτής να είναι σε άσκη¬ 
ση διοικητικών καθηκόντων. 

2. Στην περίπτωση που οι θέσεις προϊσταμένων δεν κα¬ 
λυφθούν από υποψηφίους με την οριζόμενη εμπειρία εί¬ 
ναι δυνατόν να καλυφθούν από υποψηφίους με εμπειρία 
μικρότερου χρόνου, η οποία δεν μπορεί να είναι μικρότε¬ 
ρη των έξι ετών για τους προϊσταμένους διεύθυνσης και 
των τριών ετών για τους προϊσταμένους τμήματος, σύμ¬ 
φωνα με τη σχετική προκήρυξη. 

3. Γιατην αξιολόγηση τωντυπικών και ουσιαστικών προ¬ 
σόντων των υποψηφίων, συγκροτείται με απόφαση της 
Α.Δ.Α.Ε. τριμελής, τουλάχιστον, επιτροπή. Η επιτροπή 
αυτή, μετά από αξιολόγηση τωντυπικών και ουσιαστικών 
προσόντων των υποψηφίων και συνέντευξη με αυτούς, 
υποβάλλει στην Ολομέλεια της Α.Δ.Α.Ε. πίνακα με τους 
τρεις τουλάχιστον για κάθε θέση επικρατέστερους κατά 
την κρίση της υποψηφίους, εφόσον υπάρχουν, από τους 
οποίους η Ολομέλεια επιλέγει αυτόν που θα προσληφθεί. 

4. Η πρόσληψη ειδικού επιστημονικού προσωπικού ως 
Προϊσταμένων των παραπάνω οργανικών μονάδων γίνε¬ 
ται εντός του υφισταμένου αριθμού οργανικών θέσεων, 
με σύμβαση εργασίας ιδιωτικού δικαίου διάρκειας τριών 
(3) ετών, η οποία μπορεί να καταγγέλλεται και πριν από τη 
λήξη της διάρκειάς της τηρουμένων των διατάξεων των 
άρθρων 53 και 54 του Π.Δ.410/1988. Η διάταξη αυτή δεν 
αφορά το προσωπικό της Α.Δ.Α.Ε., για το οποίο γίνεται 
λόγος στην παράγραφο 1 του παρόντος άρθρου. 

5. Η Α.Δ.Α.Ε. δύναται να ανανεώνει τη θητεία των ανω¬ 
τέρω προϊσταμένων Διευθύνσεων και Τμημάτων για ίσα 
χρονικά διαστήματα. 

6. Η επιλογή των προϊσταμένων των Αυτοτελών Τμημά- 
των: α) Διοικητικών-Οικονομικών Υπηρεσιών και β) Ελέγ¬ 
χου Άρσης Απορρήτου καιτων Τμημάτωντης Διεύθυνσης 
Διασφάλισης Απορρήτου Ταχυδρομικών Υπηρεσιών γίνε¬ 
ται από υπαλλήλους του Κλάδου ΠΕ Διοικητικού-Οικονο- 
μικού της Α.Δ.Α.Ε., σύμφωνα με τις διατάξεις που εφαρ¬ 
μόζονται για το προσωπικό που υπάγεται στον υπαλληλι¬ 
κό κώδικα. Αν δεν υπάρχουν υπάλληλοι με τις 
απαιτούμενες προϋποθέσεις, οι θέσεις προϊσταμένων 

των τμημάτων αυτών καλύπτονται με απόσπαση στην 
Α.Δ.Α.Ε. υπαλλήλων του Δημοσίου ή νομικών προσώπων 
δημοσίου δικαίου του ίδιου κλάδου με βαθμό Α' με από¬ 
φαση της Αρχής. 

Οι αποσπασμένοι υπάλληλοι θα ασκούν τα καθήκοντα 
του προϊσταμένου τμήματος μέχρι να υπάρξει δυνατότη¬ 
τα επιλογής προϊσταμένων τμημάτων, από τους τακτι¬ 
κούς υπαλλήλους της Αρχής. 

7. Για την επιλογή των προϊσταμένων Διευθύνσεων και 
Τμημάτων επιπλέον των προβλεπομένων στις προηγού¬ 
μενες παραγράφους προσόντων, συνεκτιμώνται η εμπει¬ 
ρία σε συναφές αντικείμενο, η γνώση ξένων γλωσσών, η 
γνώση Η/Υ και οι μεταπτυχιακοί τίτλοι σπουδών, σε συνα¬ 
φή με το αντικείμενο της Α.Δ.Α.Ε. θέματα. 

Άρθρο 15 

Πειθαρχικές διατάξεις - Συμβούλια 

1. Το προσωπικό της Α.Δ. Α. Ε. υπέχει πειθαρχική ευθύνη 
για παράβαση των υποχρεώσεών του. 

2. Ο Πρόεδρος της Α.Δ.Α.Ε., που είναι ο διοικητικός 
προϊστάμενος του προσωπικού της, ασκεί την επ’ αυτού 
πειθαρχική εξουσία. 

3. Ο Πρόεδρος μπορεί να επιβάλει ποινή το πολύ προ¬ 
στίμου ίσου προς το ήμισυ των αποδοχών του εγκαλου- 
μένου. 

4. Η συγκρότηση των Συμβουλίων, που επιλαμβάνονται 
της πειθαρχικής αγωγής και αποφαίνονται σε πρώτο αλ¬ 
λά και δεύτερο βαθμό, προβλέπεται από τις διατάξεις της 
παραγράφου 9του άρθρου 8του Ν.3115/2003. 

5. Ως προς την υπηρεσιακή κατάσταση, τα πειθαρχικά 
παραπτώματα του προσωπικού της Α.Δ.Α.Ε., την πειθαρ¬ 


χική διαδικασία και την λειτουργία των πειθαρχικών συμ¬ 
βουλίων εφαρμόζονται οι οικείες διατάξεις του Ν.2683/ 
1999 ή του Π.Δ. 410/1988 εφόσον δεν ανατίθενται στο 
Ν.3051/2002 και το Ν.3115/2003. 

ΚΕΦΑΛΑΙΟ Δ' 

Άρθρο 16 

Μεταβατικές διατάξεις 

Η τοποθέτηση του υπηρετούντος προσωπικού της 
Α.Δ.Α.Ε. στις Διευθύνσεις και στα Τμήματα θα γίνει με 
απόφαση της Α.Δ.Α.Ε. μετά την αξιολόγηση των τυπικών 
και ουσιαστικών τους προσόντων εντός χρονικού διαστή¬ 
ματος 12 μηνών από την έναρξη της ισχύος του παρό¬ 
ντος. 

Άρθρο 17 
Τελικές διατάξεις 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 2 Μαρτίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠ ΑΛΗ Γ ΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.θί.ςτ - Θ-ιτΐ3ίΙ: \λ/θ 0 ιτι 351 θγ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυκ>, προσαυξανόμενη κατά 0,20 ουτο για κάθε επιπλέον οκτασέλιδοή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 ουτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοητ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ϊηίειτιεί 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβι-πεί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 6υι·ο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























